УНИВЕРЗИТЕТ У БЕОГРАДУ

ФИЛОЗОФСКИ ФАКУЛТЕТ

05/4-02 бр.1244/1

29.10.2021. год.

На основу члана 219. став 4. и члана 227. став 3. Статута Универзитета у Београду – Филозофског факултета, члана 168а Статута Универзитета у Београду („Гласник Универзитета у Београду'', бр. 201/2018, 207/2019, 213/2020, 214/2020 и 217/20), члана 1.став5. Измена и допуна Пословника Наставно-научног већа Филозофског факултета у Београду од дана 11.09.2020. године (бр. 947/1-II), и члана 1. став 5. Измена и допуна Пословника Изборног већа Филозофског факултета у Београду од дана 25.09.2020. године (1022/III), доносим следећу

**О Д Л У К У**

**о начину одржавања електронских седница Наставно научног већа и Изборног већа**

Због околности проузрокованих ширењем корона вируса и потребе за заштитом здравља запослених и студената, а у складу са актима наведеним у преамбули. I редовна седница Изборног и I редовна седница Наставно – научног већа, одржаће се електронским путем.

У понедељак, 01.11.2021. године, одлука о начину одржавања електронских седница Наставно научног већа и Изборног већа, дневни ред седница, као и сви достављени материјали биће постављени на [интернет страници](https://www.f.bg.ac.rs/zaposleni/vece) Универзитета у Београду – Филозофског факултета (у даљем тексту: Факултет).

Дискусије се достављају на мејл адресу [opsta@f.bg.ac.rs](mailto:opsta@f.bg.ac.rs), најкасније до среде, 03.11.2021. године у 13:00 часова. Након 13:00 часова, приспеле дискусије се сукцесивно додају у материјал на интернет страници Факултета, у посебном фолдеру, под називом *Дискусија*.

Електронско изјашњавање чланова и чланица Наставно научног већа и Изборног већа почиње у четвртак, 04.11.2021. године у 13:00 часова, а завршава се у петак, 05.11.2021. године у 13:00 часова. Позив за изјашњавање ће бити прослеђен са мејл адресе секретара и секретарки одељења. **Електронско изјашњавање је обавезно** и врши се путем ''Reply'' поруке **секретарима и секретаркама одељења**, по свим тачкама дневног реда, и то на следећи начин: „за“, „против“, „уздржан/уздржана“.

Обједињен извештај о електронском изјашњавању, секретари и секретарке одељења, достављају на мејл адресу [opsta@f.bg.ac.rs](mailto:opsta@f.bg.ac.rs), најкасније до понедељка, 08.11.2021. године у 12:00 часова.

Учествовање у седници Наставно научног већа и Изборног већа, односно, изјашњавање електронским путем по свим тачкама дневног реда је право и дужност чланова и чланица већа. Молим вас да у случају евентуалне спречености благовремено, најкасније до почетка седнице, известите председника већа навођењем разлога одсуства путем мејл адресе [opsta@f.bg.ac.rs](mailto:opsta@f.bg.ac.rs), имајућу у виду чињеницу да неоправдано одсуство са седница Наставно научног већа и Изборног већа представља повреду радне обавезе.

**Председник Наставно научног већа и Изборног већа**

**Проф. др Данијел Синани**